2018թ. նոյեմբերի 3-ին դատարանը լսեց պաշտպանական կողմի միջնորդությամբ դատակոչված վկաներին: Առաջինը հարցաքննվեց Հովիկ Մատինյանի մորեղբոր կինը՝ Աղունիկ Առաքելյանը, որի տանը գիշերել է Հովիկը հանցագործության կատարման օրը: Նա պնդեց, որ այդ օրը Հովիկը 00:30-ի սահմաններում տուն է եկել (հանցագործությունը կատարվել է 4:00-ի սահմաններում) և վստահեցրեց, որ նա տնից դուրս չի եկել, քանի որ ինքը, դստեր հարսանիքի պատրաստություններով պայմանավորված, գիշերը արթուն է եղել և միայն լուսադեմին է քնել: Կողմերի հարցերին ի պատասխան՝ վկան պատմեց նաև այդ օրվան նախորդող 2 օրերի իրադարձությունների մասին, ներկայացրեց այլ մանրամասներ: Մեղադրող դատախազի առաջարկով թղթի վրա պատկերեց իրենց տան դիրքը, նշեց, թե որ մասում է կայանել Հովիկի մեքենան: